b'\n_START_ARTICLE_\nPorodna pot\n_START_PARAGRAPH_\nPorodna pot ali porodni kanal zajema organe \xc5\xbeenskih spolovil, ki jih mora plod med naravnim porodom prepotovati (izraz se uporablja tudi pri \xc5\xbeivalih). Pri \xc4\x8dloveku obsega materni\xc4\x8dni vrat (spodnji in o\xc5\xbeji del maternice), no\xc5\xbenico in zunanje \xc5\xbeensko spolovilo. Velikokrat k porodni poti pri\xc5\xa1tevajo tudi malo medenico._NEWLINE_Organi porodne poti so raztezljivi, medtem ko je ko\xc5\xa1\xc4\x8dena mala medenica relativno trdna. Zaradi vpliva hormonov pride med nose\xc4\x8dnostjo do razrahljanja sramni\xc4\x8dne zrasti (stika med obema sramnicama). Za porod je bistvena ko\xc5\xa1\xc4\x8dena struktura male medenice, ki omogo\xc4\x8da rojstvo otroka.'